ŽUPANIJA SPLITSKO-DALMATINSKA Dječji vrtić Ana Kraj 42A 21 232 Dicmo [dvana-dicmo@net.hr](mailto:dvana-dicmo@net.hr) KLASA : 601-01/20-01-01 UR.BROJ : 2175/04-02-20-01

GODIŠNJE IZVJEŠĆE

O OSTVARIVANJU PLANA I PROGRAMA RADA

Dječjeg vrtića Ana za pedagošku godinu 2019./2020.

Izvješće izradile:

Jelena Kordić, ravnatelj Jasmina Tadin, zdravstveni voditelj

Dicmo, kolovoz 2020. godine

**SADRŽAJ**

**UVOD**

**USTROJSTVO RADA**

1.1.Organizacija rada

1.2. Pregled djelatnika prema radnom mjestu i stručnoj spremi

1.3. Rad stručno razvojne službe

1.4. Program „male škole“ i kraći verificirani programi

**2. MATERIJALNI UVJETI**

**3.ODGOJNO- OBRAZOVNI RAD**

3.1. Realizacija zadataka odgojno-obrazovnog rada u primarnom programu

3.2. Realizacija plana i programa kulturne i javne djelatnosti

3.3. Pregled realizacije plana i programa kulturne i javne djelatnosti

3.4. Realizacija plana i programa estetskog uređenja prostora vrtića

**4.STRUČNO USAVRŠAVANJE DJELATNIKA**

4.1. realizacija plana i programa stručnog usavršavanja djelatnika

4.2. realizacija stručnog usavršavanja izvan vrtića

4.3. Pregled realizacije plana i programa internih aktiva odgojitelja, sjednica odgojiteljskih vijeća i radnih dogovora

**5.SURADNJA S RODITELJIMA**

5.1. realizacija plana suradnje s roditeljima

**6.SURADNJA S VANJSKIM USTANOVAMA**

6.1. realizacija plana suradnje s vanjskim ustanovama

7. NJEGA I SKRB ZA RAST I RAZVOJ DJECE

**7.1 izvješće o radu zdravstvenog voditelja**

**UVOD**

Na temelju Zakona o predškolskom odgoju i naobrazbi (NN 10/97, 107/07,94/13) te u skladu sa važećim Pravilnikom o obrascima i sadržajem pedagoške dokumantacije i evidencije o djeci u dječjem vrtiću (NN 83/01) dječji vrtić Ana donosi izvješće o radu dječjeg vrtića Ana za pedagošku godinu 2019./2020.

**1. USTROJSTVO RADA**

Rad dječjeg vrtića Ana tijekom pedagoške godine 2019./2020. odvijao se u prostorijama Osnovne škole : Ante Starčević u Dicmu, u prostoru koji je naknadnim promjenama i doradama prilagođen potrebama rada s djecom predškolske dobi. Vrtić je djelovao samostalno, te u svom sastavu nema drugih, izdvojenih jedinica.

Radno vrijeme vrtića se usklađivalo sa potrebama roditelja. Vrtić je sa radom započinjao u 7.00 a završavao u 19.00 sati.

Odgojno – obrazovni rad realizirao se kroz dva primarna programa u koji su uključena djeca od navršene treće godine života do polaska u školu.

Pedagošku godinu započeli smo sa 66 djece (na dan 1.9.2020.godine). Tijekom rujna, jedno dijete je na zahtjev roditelja ispisano iz vrtića te smo godinu zaključili sa ukupno 65 djece od čega 32 u jutarnjoj odgojnoj skupini i 33 djece u posljepodnevnoj odgojnoj skupini.

**PRIMARNI PROGRAM**

* 6-satni program (jutarnja odgojna skupina)

broj djece u skupini: 32

* 5- satni program (poslijepodnevna smjena)

broj djece u skupini: 33

**1.1. Organizacija rada**

Program rada s djecom realiziran je sukladno važećim propisima za dječje vrtiće od 01.rujna 2019. do 31. kolovoza 2020.

U neposrednom odgojno-obrazovnom radu s djecom radila su četri odgojitelja. Tri odgajatelja radila su 40 sati tjedno dok je jedan odgajatelj radio 20 sati tjedno. Svi odgojitelji su do 16.ožujka raspoređivali radno vrijeme u skladu sa zakonima, pravilnicima, i zadaćama planiranim u sklopu Godišnjeg plana i programa (planiranje i valorizacija rada, stručno usavršavanje, suradnja s roditeljima, estetsko uređenje prostora vrtića i drugi poslovi utvrđene Pravilnikom i Godišnjim planom i programom rada vrtića). Jedna spremačica radila je kroz jutro (od 7:00 do 14:30 sati) dok je druga spremačica radila posljepodne (od 13: 30 do 21:00 sati). 11.veljače Vrtić je sukladno Zakonu o predškolskom odgoju i naobrazbi (NN 10/97, 107/07,94/13) te u skladu sa Pravilnikom o unutarnjem ustroju sklopio ugovor o radu sa gosp. Jasminom Tadin zdravstvenom voditeljicom.

Vrtić je radno vrijeme je prilagođavao potrebama roditelja. rad u jutarnjoj smjeni započinjao je u 7.00 do 13 sati, a roditeljima je omogućeno da uz prethodnu najavu i dogovor sa odgajateljima po djecu dođu i iza 13 sati. Posljepodnevna odgojna skupina sa radom je započinjala u 13.30 a završavala u 18.30 sati. Od 25.svibnja kada je dozvoljen povratak djece u Vrtić posljepodnevna smjena započinjala je rad u 14 sati i završavala u 19 sati kako bi se osiguralo vrijeme za detaljnije čišćenje i provjetravanje SDB.

Vrtić je određivao vrijeme praznika prema ostalim državnim praznicima i u dogovoru sa matičnom osnovnom školom (zbog zajedničkog grijanja) za vrijeme Zimskih školskih praznika, Uskršnjih praznika kao i pri drugim državnim blagdanima, odnosno školskim neradnim danima.

Zbog nedostatka prostora i ove godine nismo mogli udovoljiti svim zahtjevima roditelja te se četvero (7) djece nije upisalo u Vrtić.

**1.2. PREGLED DJELATNIKA PREMA RADNOM MJESTU I STRUČNOJ SPREMI**

|  |  |  |  |  |
| --- | --- | --- | --- | --- |
| REDNI BROJ | RADNO MJESTO | BROJ DJELATNIKA | SATNICA | STRUČNA SPREMA |
| 1. | RAVNATELJ | 1 | 6 sati tjedno  1,2 dnevno | VŠS |
| 2. | ODGAJTELJ | 3  1 | 40 sati tjedno  8 sati dnevno  20 sati tjedno  4 sata dnevno | VŠS |
| 3 | MEDICINSKA SESTRA | 1 | 2 sata tjedno | VŠS |
| 4 | SPREMAČICA | 2 | 40 sati tjedno  8 sati dnevno | NSS  SSS |

računovodstveno-financijske poslove za vrtić je realizirao djelatnik Osnivača.

**1.3.RAD STRUČNO RAZVOJNE SLUŽBE**

Vrtić je u veljači 2020. zaposlio zdravstvenog voditelja. Na natječaj za logopeda nitko se nije javio. Mogućnost za zapošljavanja logopeda redovito smo provjeravali sa Zavodom za zapošljavanje ali kroz ovu pedagošku godinu nismo uspjeli osigurati rad logopeda u vrtiću.

Vrtić je uspostavio suradnju sa matičnom školom Suradnja je uključivala dostavu podataka o djeci predškolcima, školskim obveznicima koji su uključeni u vrtićke programe, informiranje roditelja o zakazanim terminima roditeljskih sastanaka, testiranja djece predškolaca u školi i kod liječnika i dr. Ove godine zbog mjera suzbijanja pandemije nisu realizirani posjete djece školi, školskoj knjižnici, dvorani za tjelesni i zdravstveni odgoj.

Tijekom ove pedagoške godine osjetili smo nedostatak rada stručno-razvojne službe a najviše u području podrške razvoju odgojno-obrazovnog rada s djecom.

**1.4. PROGRAM „MALE ŠKOLE“ i KRAĆI VERIFICIRANI PROGRAMI**

Realizacija programa predškole planirana je u periodu od rujna do do srpnja 2020. 26.veljače 2020.godine objavljen je javni poziv za malu školu kako bi u program predškole uključili i djecu koja nisu uključena u vrtić. Do 16.ožujka kada je Odlukom Vlade Republike Hrvatske Vrtić zatvoren zbog opasnosti od infekcije virusom COVID-19, nismo imali prijavljene djece u program „Male škole“.

Provođenje programa ranog učenja stranog jezika i športskog programa roditelji polaznika financiraju u cijelosti sami te Vrtić ne odgovara za međusobne odnose roditelja i pravnih subjekata koje ove programe realiziraju.

Kraći program engleskog jezika realizirao je Obrt za poduku Mikael. U program se uključilo 5djece**.** Kraći sportski Judo program realizirao je Judo klub Pujanke iz Splita. Oba programa realizirana su nakon redovnog rada vrtića, u vremenu međusmjene.

**2. MATERIJALNI UVJETI RADA**

Već desetu godinu rada dječji vrtić Ana realizirao je u prostoru osnovne škole, koji kao i proteklih godina samo djelomično odgovara potrebama predškolske djece. Ostvareni uvjeti rada daleko su od idealnih, ali su, kao i ostale improvizacije u vrtiću svrhovite i djelotvorne.

Nedostatak unutrašnjeg prostora koji bi se koristio za individualni rad sa djecom i roditeljima, tjelesne aktivnosti djece, odlaganje pomagala koji se koriste u radu sa djecom, stalni je problem koji se može riješiti jedino izgradnjom novog vrtića. Za sada je primjerice, provođenje fizičkih aktivnosti s djecom svedeno na dio sobe dnevnog boravka i boravak u dvorištu, pa više od potreba djece, tjelovježbom upravljaju metereološke prilike.

Prostrano vanjsko dvorište djeci pruža mogućnost igre u pješčaniku, na travnjaku škole, školskom igralištu

Soba dnevnog boravka uređivala se tako da svojim rasporedom slijedi dječje interese i potrebe. Sobom dominira veliki pano na kojem su se sadržaji mijenjali prateći aktualna događanja u vrtiću i odgojnim skupinama. Raspored u sobi mijenjao se tokom godine prateći aktivnosti i zanimanja djece. Odgajatelji su trudili osmisliti načine za otklanjanje nedostataka u fizičkom okruženju uz ostvarivanje svakodnevnih zadaća odgajatelja pa su se tijekom godine u tom prostoru mijenjale slike i predmeti izrađene rukama odgajtelja i djece. Tijekom godine Vrtić je imao financijskih izdataka vezanih za održavanje postojećih uređaja i prostora u kojem se odvijao odgojno-obrazovni rad. Pred sam početak pedagoške godine prostor vrtića je obojan, pa smo pedagošku godinu proveli u urednom, čistom prostoru vrtića.

Potrebno je naglasiti, sve što je do sada napravljeno u Vrtiću posljedica je truda i angažmana njegovih djelatnika sa jedne strane te podrške i razumjevanja Osnivača sa druge strane. Samo u sinergiji djelatnika vrtića i Osnivača te podrške roditelja možemo nastaviti osiguravati djeci dobre materijalne uvjete za boravak, rast i razvoj u Vrtiću. Najveći problem Vrtića je nedostatak prostornog kapaciteta za veći obuhvat djece i formiranje dovoljnog broja odgojno-obrazovnih skupina u skladu sa važećim pedagoškim standardima.

**3. ODGOJNO - OBRAZOVNI RAD**

**3.1.REALIZACIJA ZADATAKA ODGOJNO-OBRAZOVNOG RADA U PRIMARNOM PROGRAMU**

Zadatke odgojno-obrazovnog rada planirali smo prema potrebama razvoja i unapređivanja rada s djecom u odgojnim skupinama. Specifičnost pojedinih skupina prizilazila je iz specifičnosti potreba djece. Tjedno, dnevno i tromjesečno planiranje ostvareno je u odnosu na organizaciju materijalne sredine, sadržaje, poticaje za aktivnosti koje su se u realizaciji razlikovale u odnosu na osobne stilove, skolonosti i metode rada pojedinog odgojitelja.

Osvrt i valorizaciju ostvarenog plana rada za rujan i listopad u skupinama već je ustaljeni način rada kojim se dobiva uvid u stanje svake odgojne skupine ; promjene u brojnosti skupine, specifičnost potreba pojedine djece, novine u materijalnim i organizacijskim uvjetima rada i njihov utjecaj na rad sa djecom.Ta saznanja koristili smo za planiranje zadataka i aktivnosti u narednom periodu.

**3.2.REALIZACIJA PLANA I PROGRAMA KULTURNE I JAVNE DJELATNOSTI**

Do 16.ožujka 2020.godine realizacija plana i programa kulturne i javne djelatnosti tekla je prema Godišnjem planu i programu odgojno-obrazovnog rada Vrtića za tekuću godinu.

02. rujna 2019. Vrtić je započeo rad sa djecom.

12. i 13. rujna 2019. održani su prvi roditeljski sastanaci.

20 rujna 2020. u Vrtiću smo gledali prvu lutkarsku predstavu u pedagoškoj godini 2019./2020. Gradsko kazalište lutaka Split održalo je predstavu Pepeljuga.

Tijekom mjeseca listopada obilježavali smo Dane kruha i Dane zahvalnosti za plodove zemlje. 17. listopada 2018. god. obilježili smo Dane kruha i Dane zahvalnosti za plodove zemlje. Proslavu je svaka skupina organizirala u skladu sa programom. Potrebno je naglasiti ulogu roditelja koji su sa djecom kod kuća pripremali različita peciva i zahvaliti se lokalnom župniku don.Vladi Strikiću koji je i ove godine na naš poziv došao u vrtić, blagosoviti djecu i hranu. Hranu koja je ostala, nismo bacili već smo je darovali potrebitima i našim prijateljima.

27.listopada 2020. godine putovali smo u Sinj i Grab. U Sinju smo posjetili Muzej sinjske alke, a u Grabu razgledavali stare mlinice, upoznavali se sa postupkom proizvodnje brašnja i igrali se na livadi.

06.prosinca 2020.godine u Vrtić je došao Sveti Nikola te djeci poklonio slatke paketiće.

20.prosinca 2020. godine održane su božićne priredbe u vrtiću. Djeca su sa svojim odgajateljicama ugostili svoje roditelje i druge najvažnije i najmilije. Na kraju priredbe došao je Djed Božićnjak i darovao djecu poklonima za koje je novac osigurao Osnivač.

13.veljače 2018. godine u vrtiću smo organizirali maskenbal. Djeca su dolazila maskirana u vrtić ili su se maskirali u vrtiću. Pojedinci su se toliko vješto maskirali da ih je bilo teško prepoznati. Jeli smo tradicionalna jela (krafne i fritule) i počastili se slatkišima (uz dozvolu zdravstvene voditeljice). pjesma, veselje, ples i igra obilježilili su i ovaj dan.

3.veljače, 2020. godine gledali smo drugu lutkarsku predstavu. Veliki i mali strahovi u izvedbi kazališta Bumerang.

25.veljače 2020.godine održan je maskebal u Vrtiću.

Ostali planirani događaji nisu realizirani zbog zatvaranja Vrtića.

**3.3. PREGLED REALIZACIJE PLANA I PROGRAMA KULTURNE I JAVNE DJELATNOSTI**

Tablica sadržava pregled kulturnih i javnih događaja u DV. Ana tijekom protekle školske godine.

|  |  |  |
| --- | --- | --- |
| Vrijeme realizacije | Sadržaj | Mjesto realizacije |
| 12.rujna 2019.  13.rujna 2019. | Roditeljski sastanak | Općina, Dicmo |
| 20. rujna 2019. | Lutkaraska predstava : Pepeljuga | d.v. Ana, Dicmo |
| 17.listopada 2019. | Dani kruha i zahvalnosti za plodove zemlje | d.v. Ana, Dicmo |
| 27.listopada 2019. | Izlet u Sinj i Grab | Sinj, Grab |
| 6.prosinca 2019. | Sveti Nikola u vrtiću | d.v. Ana, Dicmo |
| 20.prosinca 2019. | Božićne priredbe u našem vriću i dolazak Djeda Božićnjaka | d.v. Ana, Dicmo |
| 3.veljače 2020. | Lutkarska predstava . Veliki i mali strahovi | D.V.Ana, Dicmo |
| 25.veljače 2020. | Maskembal u vrtiću | d.v. Ana, Dicmo |

**3.4. REALIZACIJA PLANA I PROGRAMA ESTETSKOG UREĐENJA PROSTORA VRTIĆA**

Plan estetskog uređenja prostora vrtića sadržajno se realizirao prema usvojenom godišnjem planu i programu rada.Estetsko uređenje prostora vrtića sadržajno je pratilo događanja u pojedinim odgojnim skupinama.

Uređenjem prostora povodom blagdana, uređenjem panoa bavili su se odgajatelji skupina prema utvrđenom redosljedu. Blagdanski kutići formirali su se zasebno u svakoj odgojnoj skupini. Panoe u ulaznom prostoru vrtića koristili smo za prezentaciju likovnih radova djece.

**4. STRUČNO USAVRŠAVANJE DJELATNIKA**

**4.1. REALIZACIJA PLANA I PROGRAMA STRUČNOG USAVRŠAVANJA DJELATNIKA**

Plan i program stručnog usavršavanja djelatnika realiziran je sukladno mogućnostima vrtića i programu stručnog usavršavanja ponuđenog od strane Agencije za odgoj i obrazovanje.

**4.2. REALIZACIJA STRUČNOG USAVRŠAVANJA IZVAN VRTIĆA**

|  |  |  |  |
| --- | --- | --- | --- |
| **Naziv stručnog usavršavanja** | **Polaznici** | **Vrijeme** | **Mjesto** |
| Katehetska jesenska škola za odgajateljice u vjeri :“Biti za drugog“ | Melita Pavlinušić  Ana Župa | 8 i 9.studenog 2019. | Zagreb |
| 25. Dani predškolskog odgoja | Dijana Matić | 11. studenog 2019. | Split |
| Zakon u vrtiću  Timovi otporni na krizu – online radionica | Jelena Kordić | 22.2veljače 2020.  12. kolovoza 2020. | Split  Webinar |

**4.3. PREGLED REALIZACIJE PLANA I PROGRAMA INTERNIH AKTIVA ODGOJITELJA,SJEDNICA ODGOJITELJSKIH VIJEĆA I RADNIH DOGOVORA**

|  |  |  |  |  |  |
| --- | --- | --- | --- | --- | --- |
| **Broj** |  | **Oblik** | **Nositelj** | **Plan realizacije** | **Vrijeme realizacije** |
| 1. | Usvajanje izvješća o realizaciji Godišnjeg plana i programa rada za ped.god.2018./19.  Razno | Sjednica odgojiteljskog vijeća | Ravnatelj  Odgojitelji | Kolovoz 2019. | 30.08.2019. |
| 2. | Usvajanje godišnjeg plana i programa odgojno-obrazovnog rada za 2019./2020.  Usvajanje kurikuluma | Sjednica odgojiteljskog vijeća | Ravnatelj, odgojitelji | Rujan  2019. | 30.09.2019. |

**5.REALIZACIJA PLANA SURADNJE SA RODITELJIMA**

|  |  |  |  |  |
| --- | --- | --- | --- | --- |
| BROJ | TEMA | NOSITELJ | PLAN REALIZACIJE | VRIJEME REALIZACIJE |
| 1. | Adaptacija djece na vrtić i informacije o radu vrtića | Ravnatelj | Rujan | 12.i 13.09. 2019. |
| 3. | Informativni razgovori o djeci | Odgojitelji | Tijekom cijele godine | 2019./20. |

**6. REALIZACIJA PLANA SURADNJE SA VANJSKIM USTANOVAMA**

Tijekom protekle godine dječji vrtić je ostvario suradnju sa ustanovama:

-Općina Dicmo

-Ministarstvo prosvjete i sporta

-Agencija za odgoj i obrazovanje-Split

-Gradsko kazalište lutaka-Split

-Kazalište „Bumerang“

-DV. „Blagovijest“-Sinj

-DV. „Bili cvitak“-Sinj

Nacionalni katehetski ured

Matična osnovna škola „Ante Starčević“-Dicmo

Hrvatski Olimpijski odbor

Crveni križ Sinj